IN407A 2020/086-4 ELÉCTRICA DE MOSCOSO, S. L., CONCESIÓN DE AUTORIZACIÓN DE CONSTRUCIÓN DE INSTALACIÓN ELÉCTRICA NO CONCELLO DA LAMA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 16/11/2020)

Primeiro. O 25 de maio de 2020, a empresa Eléctrica de Moscoso SL solicitou a autorización administrativa previa, a autorización administrativa de construción e a declaración de utilidade pública da instalación eléctrica denominada LMTS, CT Xesta II. Examinado o proxecto de execución, conclúese que a instalación consiste nunha liña de media tensión subterránea en dobre circuíto que alimentará a un novo centro de transformación de 100 kVA. As obras sitúanse no lugar de Xesta, no concello da Lama (Pontevedra). Segundo. Esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas que non emitiron ningún condicionado ao respecto. Terceiro. Mediante escrito do 4 de xuño de 2020, esta xefatura territorial notificou a solicitude da autorización administrativa previa, a autorización administrativa de construción e a declaración de utilidade pública da instalación eléctrica referida á Comunidade de Montes Veciñais en Man Común de Xesta que figura afectada pola declaración de utilidade pública na relación de bens e dereitos achegada pola empresa promotora. Esta Comunidade non presentou alegacións. Cuarto. O proxecto someteuse ao trámite de información pública mediante resolución do 4 de xuño de 2020 publicada nos seguintes medios: Durante o mencionado trámite non se recibiron alegacións. Primeiro. A Xefatura Territorial de Pontevedra é competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25 de xaneiro de 2018) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo. A lexislación de aplicación ao presente expediente é: Terceiro. As características técnicas máis salientables do proxecto LMTS, CT Xesta II, para a que Eléctrica de Moscoso SL solicita a autorización administrativa previa, autorización administrativa de construción e declaración de utilidade pública, son: As instalacións están situadas na parroquia de Xesta, no concello da Lama (Pontevedra) Conforme con todo o indicado, Primeiro. Outorgar á empresa Eléctrica de Moscoso SL. as autorizacións administrativas previa e de construción da instalación de distribución de enerxía eléctrica denominada LMTS, CT Xesta II cuxas características se axustarán en todas as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Segundo. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa Eléctrica de Moscoso SL asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o vicepresidente segundo e conselleiro de Economía, Empresa e Innovación da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 2 de novembro de 2020 Raquel Lourdes Kiselev Blanque O xefe territorial de Pontevedra